Alektoro

Alektoro (el la greka Ἀλέκτωρ) estis la nomo de diversaj roluloj de la helena mitologio:

 Alektoro, reĝo de Argolando 
Alektoro estis reĝo de ArgolandoWilliam Smith. Dictionary of Greek and Roman Biography and Mythology, vol. 1 paĝ. 109. Eld. Little, Brown and Company, Bostono, 1867  ., filo kaj heredinto de Anaksagoro. Lia patro disdividis la regnon en tri partojn (li donacis du trionojn al Melampo kaj Biaso), do Alektoro regis nur trionon de Argolando, inkludite la ĉefurbon Argo. Lin heredis sia filo Ifiso, kvankam kelkaj versioj konsideris Kapaneon filo kaj sekvanto lia.

Poliniko venis al lia kortego por preni konsilon pri la plej taŭga maniero konvinki Amfiaraon partopreni la ekspedicion de la Sep kontraŭ Tebo, kvankam pliaj versioj asertas ke estis lia filo Ifiso, tiun kiu gastigis la filon de EdipoPseŭdo-Apolodoro. Mitologia biblioteko, 3.6.2.Paŭzanio. Priskribo de Grekio, 2.18.4.. Fine Alektoro konsilis lin subaĉeti la edzinon de Amfiarao per la fama koliero de Harmonio por ke ŝi konvinku sian edzon aliĝi la ekspedicion, kun fatalaj konsekvencoj.

 Alektoro, reĝo de Eliso 
Li estis reĝo de Eliso, en PeloponezoPaŭzanio. Priskribo de Grekio, 5.1.8.. Lia patro estis Epejo, do Alektoro estis frato de la princino Hirmino. Li estis aliancanto de Forbaso, kiu venis el Tesalio por kune batali kontraŭ Pelopso, la najbara reĝo kiu volis unuigi la tutan Grekion. Dankeme, Alektoro donacis duonon de sia reĝlando al Forbaso kaj edziĝis al lia filino, Diogenio, kiu naskis al li filon nomiĝintan Amarinkeo. Siavice, Forbaso edziĝis al Hirmino, kun kiu li patriĝis de Aŭgeo (laŭ malmultnombraj fontoj) kaj AktoroDiodoro Sicila. Historia biblioteko, 4.69.2.Eŭstakio el Tesaloniko. Pri Homero, pp. 303.1598..

Genealogia arbo de la Mitaj reĝoj de Argolando kaj Eliso

 Aliaj roluloj same nomiĝintaj 
Krom la antaŭe priskribitaj, Alektoro estis ankaŭ la nomo de la jenaj roluloj de la helena mitologio:

 La patro de Leito, argonaŭto kaj ĉefo de la beotianoj en la Troja militoApolodoro. Mitologia biblioteko, 1.9.16.. Homero nomis lin AlektrionoHomero. Iliado, 17.602., kaj Diodoro Sicila Elektriono, krom konsideri lin filo de ItonoDiodoro Sicila Historia biblioteko, 4.63.7.. Laŭ Johano Tzetzes, Alektoro estis ankaŭ la patro de Klonio, Arkesilao kaj Protoenoro (kiujn Diodoro konsideris nevoj liaj) kun diversaj patrinoj: li estis patro de Leito kun Polibulo, de Arkesilao kun Kleobulo, de Protoenoro kun Arteiso kaj de Klonio kun AkteisoJohano Tzetzes. Allegoriae Iliadis, antaŭparolo, 533-536..
 Alektoro el Sparto, filo de Argeo kaj Hegesandro, estis siavice patro de Ifiloĥo (aŭ Eĥemelo), edzino de Megapento, la filo de MenelaoHomero. Odiseado, 4.10. kun skolio..
 Magnisia princo, filo de la gereĝoj Magno kaj NaisoFrançois Noël. Dictionnaire Universel de la Fable et de la Mythologie.

 Referencoj 
.

 Eksteraj ligiloj 
  Alektoro ĉe Theoi.com 

Kategorio:Anaksagoridoj
Kategorio:Antikvaj arganoj
Kategorio:Mitaj reĝoj de Argo
Kategorio:Mitaj reĝoj de Eliso
Kategorio:Princoj en la helena mitologio
Kategorio:Roluloj de la Iliado
Kategorio:Roluloj de la Odiseado
Kategorio:Sep kontraŭ Tebo